Citizen Kane

Citizen Kane (anglalingve por Civitano Kejn) estas 1941-a mistero-dramo-filmo distribuita de RKO Pictures kun Orson Welles kiel reĝisoro kaj ĉefaktoro, lia unua publikigita filmo. Ĝi montras la fikcian rakonton pri "Charles Foster Kane", eldonisto kies batalo por povo transformis lin de ulo aventurema al militema. La rakonto estas montrata per retrospektivaj scenoj, kiuj pritemas ĵurnaliston kiu volas malkovri la signifon de la lasta vorto de Kane: "Rosebud" ("Rozoburĝono").

Citizen Kane estas ofte nomata kiel unu el la plej elstaraj filmoj en la historio de kino.

La ĉefheroo Kane estas kunmetitaĵo de pluraj historiaj personoj: eldonista magnato William Randolph Hearst, la ermitema piloto kaj filmisto Howard Hughes, kaj magnato el Ĉikago Samuel Insull. Kiam la filmo estis prezentita, la ĵurnaloj de Hearst sovaĝe atakis ĝin.

 Premioj 
 Citizen Kane gajnis Akademian Premion por plej bona scenaro. Ĝi ankaŭ estis kandidatigita por 8 aliaj kategorioj.

 Aktoroj 
 Orson Welles
 Joseph Cotten
 Dorothy Comingore
 Ruth Warrick
 Everett Sloane
 George Coulouris
 Ray Collins
 Agnes Moorehead

 Vidu ankaŭ 
 Nigra filmo

Kategorio:Dramaj filmoj
Kategorio:Misteraj filmoj
Kategorio:Filmoj aperintaj en 1941
Kategorio:Usonaj filmoj
Kategorio:Akademia Premio por plej bona scenaro